અમદાવાદઃ વડોદરાના વાઘોડિયા તાલુકાના એક ગામના ખેડૂતો બેન્કની કડક ઉઘરાણીથી કંટાળી જઈ અાત્મહત્યા કરતાં પોલીસે તપાસ હાથ ધરી છે. અા અંગેની વિગત એવી છે કે વાઘોડિયા તાલુકાના નાર સોમેશ્વરપુરા ગામમાં રહેતા વાલસિંહભાઈ જેઠિયા નામના ખેડૂતે બેન્ક ઓફ બરોડામાંથી લોન લીધી હતી. અા ખેડૂત બેન્કના હપ્તા સમયસર ભરી શક્યા ન હતા અાથી બેન્ક દ્વારા બાકી રકમની વ્યાજ સાથે વસૂલાત કરવા માટે અવારનવાર નોટિસ અાપવામાં અાવી હતી. બેન્ક દ્વારા ખેડૂતને પોતાનું ટ્રેક્ટર વેચી બેન્કની રકમ ભરપાઈ કરવા પણ દબાણ કરવામાં અાવતું હતું. અાથી ખેડૂતે ટ્રેક્ટર વેચી અમુક રકમ ભરી હતી. અામ છતાં બેન્ક દ્વારા કડક ઉઘરાણી ચાલુ રહેતા અા ખેડૂતે ગળાફાંસો ખાઈ લઈ અંતિમ પગલું ભર્યું હતું. પોલીસે અા અંગે ગુનો દાખલ કર્યો છે.